cyanic-selkie/wikianc huggingface dataset:
הרכבת הקלה בירושלים
הקו הירוק
ב-28 במאי 2018 הונחה אבן הפינה והחלו עבודות התשתית עבור הקו הירוק במתחם צומת פת. באוגוסט 2019 נבחרה לממן, להקים, ולתפעל את הקו הירוק ואת הארכות הקו האדום חברת TransJerusalem J-Net, שהוקמה באופן ייעודי לטובת הפרויקט על ידי קבוצת שפיר הנדסה, וכוללת גם את סופרבוס והשותפה הספרדית חברת Construcciones y Auxiliar de Ferrocarriles. הפרויקט יבוצע כשותפות ציבורית-פרטית (PPP) בהיקף כספי מוערך של כ-10 מיליארד שקלים, וכולל הקמה של מסילות חדשות באורך של 27 ק״מ, הקמת 52 תחנות חדשות (כולל שלוחת גבעת שאול), תכנון וייצור של כ-114 קרונות, הקמת מתחם דפו מרכזי שיכלול חניון ומוסך לקרונות ומרכז בקרה ושליטה, חניוני חנה וסע והפרדות מפלסיות בצמתים מרכזיים. על פי התכנון העבודות צפויות להימשך עד 2025, שאז הקו אמור להתחיל לפעול, אולם לפי הערכות הקו המלא יחל לפעול רק בשנת 2025 או 2026 אם כי מתוכננת השקתו במסלול חלקי ממלחה דרך צומת פת ועד לתחנה המרכזית כבר ברבעון הראשון של 2024 עד להשלמת המסילות במסלול המלא על כל שלוחותיו הכולל את שלוחת נווה יעקב-הר נוף, הר הצופים-מלחה (ב-2023 עודכן המסלול כך שינוע ממלחה עד גבעת התחמושת ולא עד הר הצופים) והר הצופים-גילה. תוכנית לשלוחה נוספת המתפצלת מצומת פת לתלפיות בוטלה במסגרת תכנון הקו הכחול והקו הסגול שיחלפו בתלפיות.
הקו הכחול
הקו צפוי לפעול מרמות דרך מרכז העיר ואזור התעסוקה בתלפיות עד לגילה על קו הנת"צ הכחול הקיים (בו כיום נוסעים אוטובוסים ארוכים ומהירים), עם שלוחה שתעבור דרך קטמונים למלחה עד גן החיות התנ"כי כשהתחנות שלה במלחה וגילה משותפות למסלולי הקו הירוק וחלקן ישיק גם למסלולי הקו הסגול. לשלוחת הקטמונים מתוכנן קו משני בשם "קו התכלת" שיתפצל ממסלול הקו הראשי בצומת בר-אילן ויעבור דרך שמואל הנביא וגבעת התחמושת ומשם לכיוון הר הצופים (על מסילת הקו הירוק). ב-2023 הושלם תכנונו של הקו התכלת כקו מלא ונפרד מהקו הכחול וחולק איתו מקטע חלקי בלבד הכולל את מנהרת רחובות יחזקאל-שטראוס ואת המסלול ברחובות קינג ג'ורג' וקרן היסוד ומתפצל ממנו סמוך למתחם החאן למקטע נפרד דרך עמק רפאים והקטמונים לקריית הספורט במלחה. המיזם כולל גם מתחם תפעול נוסף ("דפו") השטח כולל של כ-73 דונם לצד אצטדיון טדי בשכונת מלחה. הקו ישיק גם לתחנות המתוכננות לרכבת ישראל בירושלים במרכז העיר-הדוידקה ובמתחם התחנה הראשונה, שממנה גם ייפרש מסלול הרכבל אל שער האשפות. הקו יחל לפעול קרוב ל–2028 אף שלא יושלמו כל שלוחותיו ואמור לכלול 53 תחנות.
בנוסף גם מתוכננת הקמתו של הקו הסגול מקריית יובל לארמון הנציב כחלק מביצוע הקו הכחול.
באפריל 2020, ועדת המכרזים הבין-משרדית פרסמה את מסמכי המיון המוקדם של המכרז להקמת הקו, בעלות מעורכת של 10 מיליארד שקל. בפברואר 2021 פורסם מכרז ראשון לעבודות תשתית. ביולי 2021 ועדת המכרזים הבין-משרדית פרסמה את מסמכי המכרז ובחרה חמישה ספקים שעומדים בתנאי הסף.
הוצאת המכרז
הגרסה הראשונית של הסכם הזיכיון שהוצגה לחברות שהתמודדו במכרז לא כללה הבטחה לרשת ביטחון למספר נוסעים מינימלי, אך בעקבות חששות החברות שהתמודדו במכרז להפסדים עקב ירידה במספר הנוסעים בעקבות פיגועי טרור בירושלים, החליטה ועדת המכרזים בדצמבר 2001 על הענקת רשת ביטחון למספר נוסעים מינימלי ליזם. רשת הביטחון הבטיחה שבמקרה של כמות נוסעים נמוכה מהציפיות, המדינה תפצה את היזם ב־62% מההפרש, ובמקרה של גידול בכמות הנוסעים, יועברו 25% (מאוחר יותר שונה ל־33%) מההכנסות העודפות לקופת המדינה. על רקע גל פיגועי הטרור בירושלים בראשית האינתיפאדה השנייה החליטה ועדת המכרזים על הבטחת רשת ביטחון ליזם גם במקרה של השבתת הרכבת בעקבות אירוע ביטחוני, או במקרה של נזק לתשתית ולציוד עקב אירוע כזה.
הפעלה מסחרית
בדצמבר 2011 החלה הרכבת לפעול בתשלום ובתדירות גבוהה יותר (18 מערכים בו זמנית, מתוך 21). בשלב זה עלו ליקויים שונים בפעילות הרכבת: אי עמידה בלוחות זמנים ואיחורים, הפסקת פעילות רכבות למשך פרקי זמן ארוכים עקב קשיים תפעולים שונים (כדוגמת טיפול בחפצים שנשכחו על ידי הנוסעים ברכבת ונחשדו כמטעני חבלה, או תאונות דרכים קלות). בתקופה זו גם עלו תלונות של משתמשי הרכבת על יחס עוין מצד פקחי הרכבת (שהם עובדי קבלן) שהופעלו על מנת למנוע מקרים של נסיעה ללא תשלום. תלונות רבות עלו לגבי מתן קנסות שרירותי ללא הפעלת שיקול דעת במקרים שונים, לדוגמה במקרים נוסעים רכשו מנוי חודשי לנסיעה, אך שכחו לתקף אותו בתחילת נסיעה, ובמקרים דומים בהם שולם התשלום, אך חלו ליקויים אחרים. במקרים שתועדו העדיפו פקחים לרשום קנסות לנוסעים שביקשו את עזרתם בתהליך התשלום והתיקוף, במקום לסייע להם. תלונות נוספות עלו לגבי פעילות הפקחים ללא זיהוי, דבר המונע הגשת תלונה אפקטיבית כנגדם במקרה הצורך.
הקרונות ותפעולם
ברכבת הקלה מופעלים קרונות מסוג "Citadis 302" מתוצרת חברת אלסטום (אחת השותפות בזכיינית סיטיפס). הקרונות החלו להגיע לישראל בקיץ 2007, זמן רב קודם ההפעלה בפועל, בעקבות העיכובים המשמעותיים במיזם.
אירועים חריגים ברכבת
ביולי 2014 הפסיקה הרכבת לפעול באופן זמני למספר ימים בשכונות פסגת זאב, בית חנינא ושועפאט, בשל נזקים גדולים שנגרמו לתשתית הרכבת במהלך הפגנות מהומות אלימות שערכו ערביי ירושלים בעקבות רצח מוחמד אבו ח'דיר. הנזקים שנגרמו לתשתיות הוערכו בעשרות מיליוני ש"ח. עקב כך תחנת גבעת המבתר הייתה התחנה הפעילה הצפונית ביותר בימים אלה. בהמשך שנת 2014 אירעו מקרים רבים של יידוי אבנים על ידי ערבים לעבר הרכבת, בעיקר בשכונות ערביות במזרח ירושלים, דבר שגרם לנזקים כבדים לרכבת ולהוצאת כשליש מכלל קרונות הרכבת משימוש עקב הנזקים.
שוק מחנה יהודה
השוק בתקופה העות'מאנית
השלטון העות'מאני לא התעניין כלל בשוק ההולך ומתהווה, ולא דאג לתשתיות כלשהן כמו סככות או בורות מים, וגם לא פיקח על המסחר המתקיים בו. יושבי השכונות הסמוכות לשוק - מחנה יהודה ושכונת בית יעקב - נחלצו לא פעם לעזרתם של הפלאחים בימי שרב חמים במיוחד, והשקו אותם במים צוננים. בחלוף הזמן הציבו הפלאחים לעצמם סככות רעועות ודוכני עץ, ובתוך כ-15 שנה הפכו אלה למבני פח ועץ קבועים. אז גם החל להתגבש שמו של השוק - בתחילה נקרא "שוק ולירו", על שם בעל המגרש, אך בהמשך החל להיקרא "שוק מחנה יהודה" על שם השכונה הסמוכה מעבר לכביש.
שוק הקבע הראשון - רחוב האגס ורחוב התפוח
בראשית שנות ה-2000 שונה שמו של רחוב האגס לרחוב אליהו יעקב בנאי, שהיה, כאמור, מחלוצי השוק ואחת הדמויות הבולטות בו.
שוק הקבע השני - שוק הלוואה וחיסכון
עיריית ירושלים הבריטית קבעה כללים נוקשים לגבי השוק, ודרשה בין היתר בניית חזית אבן אחידה לכל החנויות; גודל אחיד של 16 מטרים רבועים לכל חנות; מיקום חלונות סימטרי; שערי ברזל מתקפלים ומרזבים זהים לכל החנויות; הגבלת מיקום הסחורה מחוץ לחנות בדוכן שלא יעלה על 40 ס"מ ועוד. כן מימנה העירייה את תשתית הניקיון והתברואה, אך מאידך דרשה מן הסוחרים לבנות שירותים ציבוריים. הסוחרים טענו כי זוהי חובתה של העירייה ולא שלהם, ובסופו של דבר הושגה פשרה: סוחרי השוק מסרו שטח של חנות אחת, והעירייה בנתה בו את השירותים הציבוריים, שהיו הראשונים בירושלים. הסוחרים עצמם הסכימו ביניהם על תקנון, על פיו, למשל, יהודים בלבד יהיו רשאים לרכוש חנות בשוק.
פיגועים בשוק
ב-2 בנובמבר 2000 נרצחו שני יהודים בפיגוע מכונית התופת ליד שוק מחנה יהודה.
השוק בשנות האלפיים
בשנת 2000 נחנך ברחוב אגריפס בסמוך לשוק מיזם מסחרי שנקרא "שוקניון". העירייה הזמינה את סוחרי שוק מחנה יהודה להעתיק את דוכניהם לבניין המרווח והממוזג, אך המיזם נכשל כאשר הן הסוחרים והן הקונים נותרו נאמנים לשוק המקורי. כיום מנוהל השוק על ידי "מינהלת שוק מחנה יהודה", המורכבת מאנשי מקצוע, אנשי עירייה ונציגים נבחרים מבין סוחרי השוק. המינהלת אחראית לאחזקה השוטפת של השוק ולפתרון בעיות וסכסוכים בין הסוחרים.
מלבד היותו של שוק מחנה יהודה שוק פשוט לממכר מזון וביגוד, הוא השתנה בחלקו ל"שוק בוטיק", המציע מאכלי גורמה במסעדות מיוחדות; בגדי מעצבים, ומזונות אורגניים ייחודיים. בצד אלה פועלות בסמיכות לשוק (בעיקר ברחוב אגריפס) מסעדות "מיתולוגיות" כמו 'עזורה', 'רחמו', 'סימה', 'מורדוך', 'מוריס' או 'סטקיית חצות', הנחשבת, לפי חלק מהדעות, לממציאת המאכל מעורב ירושלמי, מחניודה ו'מנגן', שנסגרה לאחר פטירת בעל המסעדה. כן פועלים במקום מאפיות ובתי קפה, כמו 'מרציפן' ובעבר פעלה בו 'הכל לאופה וגם קפה', שהתחילה את המגמה של מזון גורמה בתוך השוק. מדי יום פוקדים את השוק תיירים רבים, ולא מעט ירושלמים, שבעבר היו מגיעים לשוק רק כדי להצטייד במזון, ואילו היום הם מוצאים בו גם מקום בילוי.
התיקון ה-16 לחוקת ארצות הברית
פסק דין פולוק
משמעותה של החלטה זו מבחינה מעשית הייתה ביטול מס ההכנסה: גביית מס על הכנסה מרכוש, מחד, לא הייתה מעשית, מאחר שלא ניתן היה באופן מעשי לגבות אותה כך שסך כל התשלומים של תושבי כל מדינה ומדינה יתאמו בדיוק לחלקם באוכלוסייה; מאידך, לא היה מוכן הקונגרס להטיל מיסים על הכנסה מעבודה בלבד, על אף שאת אלה ניתן היה לגבות כמקודם. על כן לא נגבה מס הכנסה בארצות הברית בתקופת הביניים שבין מתן פסק הדין ב-1895 לאישורו של התיקון ב-1913.
אלפרד וגנר
נדידת היבשות
תוך כדי חיפוש בספרייה של אוניברסיטת מרבורג, שם לימד ב-1911, וגנר שם לב להופעת מאובנים זהים בשכבות גאולוגיות המופרדות על ידי אוקיינוסים. ההסבר המקובל בזמנו היה קיומם של גשרים יבשתיים קדומים בין היבשות, באמצעותם עברו בעלי חיים וצמחייה בין יבשות שמקומן קבוע. וגנר לא השתכנע מהסבר זה, והאמין כי היבשות עצמן נפרדו מיבשת-על ענקית ונסחפו הרחק זו מזו לפני 225 מיליון שנה. בתאוריית נדידת היבשות שלו נשען וגנר על ראיות תומכות: מאובנים, אקלים ותוואי קרקע דוגמת שרשרות הרים באפריקה ובאמריקה הדרומית, שדות פחם באירופה שתאמו שדות דומים באמריקה הצפונית ובזואוגאוגרפיה ובביוגאוגרפיה של אלפרד וולאס. וגנר שם לב שמאובני זוחלים כמו מזוזאורוס וליסטרוזאורוס נמצאו במקומות המופרדים היום על ידי אוקיינוסים. מאחר שאף אחד מבעלי חיים אלה לא היה מסוגל לשחות מרחק כה גדול, הסיק וגנר שהם חיו פעם על יבשת אחת שנפרדה.
וגנר פרסם בפומבי את תאוריית נדידת היבשות בכנס של החברה הגרמנית לגאולוגיה ב-6 בינואר 1912.
גיולה קרודי
ביוגרפיה
אחרי לימודי התיכון, ביקש קרודי להקדיש את עצמו לקריירה של עיתונאי וסופר, למורת רוחו של אביו שרצה שילמד משפטים. קרודי עבד שנים אחדות כעורך בעיתונים בפרובינציה - בדברצן ובאוראדיה (נאג'ואראד), והחל משנת 1896 התיישב בבודפשט. עבד תקופה כעורך בעיתון "ניוגאט".
יער
יַעַר הוא שטח שבו יש צפיפות גבוהה של עצים. יערות נפוצים בכל יבשות כדור הארץ, מלבד אנטארקטיקה. כיום, כ-39 מיליון קמ"ר (פחות משלושים אחוז מהשטח היבשתי של פני כדור הארץ) הם יערות, אך שטח זה קטן בהתמדה בעקבות כריתת עצים.
רג'י אפשואו
קריירת תיכונים ומכללות
אפשואו הוא בנם של סברינה ורג'י אפשואו האב, אשר שיחקו פוטבול באוניברסיטת המדינה של אמצע טנסי. אפשואו למד בתיכון ביילור בצ'טנוגה, טנסי, שם למד כאתלט מצטיין. הוא זכה באליפות המדינה בקפיצה לגובה ובאליפות עם נבחרת הפוטבול והכדורסל של התיכון. אפשואו קיבל מספר הצעות למלגה מתיכונים עבור נבחרת הפוטבול שלהם, אך לאחר ששבר את רגל ימין, הוא בחר להתמקד בכדורסל. בעונתו האחרונה בתיכונים, אפשואו העמיד ממוצעים של 22 נקודות, 12 ריבאונדים ו-3 חסימות למשחק. הוא דורג בשלושה כוכבים על פי יכולתו בתיכונים ובחר ללכת לאוניברסיטת המדינה של אמצע טנסי.
קריירה מקצועית
ב-15 באוגוסט 2020, חתם אפשואו בהפועל תל אביב.
טביליסי
מיקום
העיר שוכנת בלב חבל כארתלי שבמזרח גאורגיה, משני צדי גדותיו של נהר הקורה (בשמו הגאורגי מטקווארי), בגובה הנע בין 380 לבין 770 מטר מעל פני הים, ומשתרעת על שטח של 502.8 קמ"ר, בצורת אמפיתיאטרון, מוקפת הרים משלושה צדדים. מצפון לעיר רכס סאגוּראמוֹ, ממזרח דרום-מזרח מישור לורי ומדרום וממערב במספר תת-רכסים של רכס תריאלתי.
תוואי השטח של טביליסי מורכב. גודל חלק העיר המשתרע מצדו השמאלי של נהר הקורה מגיע ל-30 ק"מ משכונת אבצַ'לָה לנהר לוצ'יני; מצד שני, חלק העיר המשתרע מצדו הימני של נהר הקורה נבנה למרגלות רכס תריאלתי, שבמקרים רבים מגיעות מרגלותיו עד לקרבת נהר הקורה. ההרים מהווים לפיכך מחסום משמעותי מפני התפתחות עירונית של צדו הימני של נהר הקורה. סוג כזה של סביבה גאוגרפית יוצר "כיסים" צפופי אוכלוסין, בעוד חלקים אחרים של העיר נותרו לא מפותחים עקב תוואי השטח המסובך שלהם. בצפון העיר מאגר מים גדול המכונה לעיתים הים של טביליסי, הניזון מתעלות השקיה.
השליטה המונגולית וחוסר היציבות שלאחריה
תור הזהב של טביליסי ארך לא יותר ממאה שנה. בשנת 1236, לאחר מפלות ניצחות של הגאורגים למונגולים, נמצאה טביליסי תחת שליטה מונגולית. קדם לכך מאבק הרסני עם ג'לאל א-דין מינגבורנו, שאה שהיה פליט החווארזם, שביקש מהגאורגים בשנת 1225 לתמוך בו במלחמתו במונגולים. משלא נתמלאה בקשתו, הרס והחריב את גאורגיה. הממלכה עצמה שימרה מודל של עצמאות למחצה ולא איבדה את מעמדה כממלכה. עם זאת, הייתה טביליסי מושפעת במידה רבה מהמונגולים במאה שבאה לאחר מכן, הן מבחינה פוליטית והן מבחינה תרבותית. בשנות ה-20 של המאה ה-14 גורשו המונגולים מגאורגיה בכוח, וטביליסי שבה והייתה לבירתה של ממלכה גאורגית עצמאית. בשנת 1366 התפרץ בעיר המוות השחור.
עצמאות 1918–1921
לאחר מהפכת אוקטובר בשנת 1917 הפכה טביליסי לבירת מדינה טרנס-קווקזית זמנית שנוסדה באביב 1918, הרפובליקה הדמוקרטית הפדרלית של עבר הקווקז. המדינה לא החזיקה מעמד זמן רב, וב-26 במאי 1918 הכריזה גאורגיה, בארמון הנציב העליון של מלכות המשנה של הקווקז, על עצמאותה בנפרד והקמתה של הרפובליקה הדמוקרטית של גאורגיה. יומיים לאחר מכן הכריזו ארמניה ואזרבייג'ן על עצמאותן באותו המקום בטביליסי, ועל הקמתן של הרפובליקות המוקדמות של ארמניה ואזרבייג'ן. מ-26 במאי 1918 הפכה טביליסי לבירתה של הרפובליקה הדמוקרטית של גאורגיה עד 25 בפברואר 1921. בתקופה זו, במשך השנים 1918–1919, שכנה בטביליסי מפקדה צבאית גרמנית ולאחר מכן מפקדה צבאית בריטית.
עצמאות גאורגיה
עם התפרקות ברית המועצות עברה על העיר תקופה של חוסר יציבות ומבוכה. לאחר מלחמת אזרחים קצרה סבלה העיר, במשך שבועיים בדצמבר 1991-ינואר 1992, כאשר כוחות האופוזיציה של תומכי הנשיא המודח זוויאד גמסחורדיה התנגשו אלה באלה. לאחר מכן הפכה טביליסי לזירה לעימותים חמושים תכופים בין קבוצות מאפיה שונות ויוזמות לא-חוקיות של אנשי עסקים מפוקפקים. גם בתקופת שלטונו של אדוארד שוורדנדזה (1993–2003) היו הפשע והשחיתות נפוצים, ופשו בקרב הדרגים הבכירים ביותר בחברה. חלקים רבים בחברה התרוששו כתוצאה מאבטלה שהביאה לקריסה כלכלית של העיר. מצב זה הביא להפגנות סוערות בנובמבר 2003, לאחר שהשחיתות הגיעה לשיאה בבחירות לנשיאות גאורגיה, שזויפו בידי הממשלה המכהנת של שוורדנדזה. כ-100,000 איש שיצאו לרחובות טביליסי הביאו להפיכה ללא שפיכות דמים במהפכת הוורדים. מאז 2003 גברה היציבות במידה ניכרת. הממשלה החדשה בראשות מיכאיל סאקשווילי הקטינה את השחיתות במידה ניכרת, ושיפרה את הכלכלה בגאורגיה בכלל ובטביליסי בפרט.
תחבורה
כ-20 ק"מ מטביליסי נמצא שדה התעופה הבינלאומי הראשי של גאורגיה, נמל התעופה הבינלאומי של טביליסי, שבנייתו מחדש נסתיימה בפברואר 2007. כביש מהיר מחבר בין נמל התעופה למרכז טביליסי. הרכבת התחתית של טביליסי נמצאת עדיין בתהליך התחברות לנמל התעופה.
כדורגל
ההישג הבולט ביותר של הכדורגל הגאורגי היה בשנת 1981, בתקופת גאורגיה הסובייטית, כאשר מועדון הכדורגל דינמו טביליסי זכה בגביע אירופה למחזיקות גביע לאחר ניצחון בתוצאה 1:2 על קארל צייס יינה המזרח-גרמני במשחק הגמר.
בלוסום (סדרת טלוויזיה)
פרק הפיילוט
כשביאליק הצטרפה לפיילוט, היא עבדה על פרויקט סיטקום נוסף עבור פוקס, בשם מולוי. גם NBC, שקנו את הפיילוט של בלוסום, וגם FOX תכננו לשדר כל אחד את הפרויקט של ביאליק, אותו הפיקו, בשנת 1990, כשכל אחת מהסדרות תוכננו להמשיך כסדרה קבועה, לפי מידת ההצלחה שלהן. פרק הפיילוט של בלוסום הוקלט באביב 1990 והיה הראשון מהפרויקטים ששודר, כאשר NBC שידרה את הפיילוט כספשייל טלוויזיוני ב-5 ביולי 1990. ארבעה שבועות לאחר מכן פוקס החלה בהרצת ניסיון בת שבעה פרקים של הסדרה מולוי, שהפרקים שלה הופקו בשנת 1989, לפני שביאליק הצטרפה לפיילוט של NBC. מולוי קיבלה רייטינג נמוך, ופוקס ביטלו את הסדרה לאחר שבעת הפרקים ששודרו. בכירי NBC, שהיו מרוצים מהרייטינג של פרק הפיילוט של ביאליק, הזמינו את בלוסום ככסדרה מחליפה באמצע העונה בינואר 1991.
הנושא המקורי של הגירושין בוצע אחרת לאחר הפיילוט, וכלל את העובדה שבלוסום חושדת כי הוריה חווים קשיים בנישואין. בלוסום מתוודה בפני סיקס על המריבות והדיונים ששמעה את הוריה מקיימים, ואחריהם הודעתם של טרי וברברה בארוחת הערב כי הם עומדים להיפגש עם חבר עורך דין. פחדיה של בלוסום גוברים עד שהוריה מגלים לה שרק ערכו את צוואתם. כוכבי אורח בולטים בפיילוט כללו את דברה סנדלונד כמזכירתו של טרי וג'סטין וואלין כוויליאם צימרמן, ילד בבית הספר שרוצה לצאת עם בלוסום.
רצפי פתיחה
שיר הנושא היה "My Opinionation" מאת מייק פוסט וסטיב גייר ובוצע על ידי Dr. John. ברצף הפתיחה רואים את בלוסום מצלמת את עצמה בחדר השינה שלה בריקודי וידאו ביתיים, מתעמלת התעמלות אירובית, עושה פרצופים מטופשים, מעמידה פנים שהיא מדברת בטלפון וכו '.
בעונה השלישית הורחב רעיון הריקודים ברצף הפתיחה. חברי צוות המרכזיים לורנס, סטויאנוב, פון או ו-ווס הצטרפו לביאליק כשהיא רקדה. הם הופיעו בזה אחר זה כשהשם שלהם הוצג סביב הריקודים של בלוסום. גרסת הפתיחה הזו נשארה עד סוף העונה הרביעית. כמו כן, החל מהעונה השלישית ועד סוף הסדרה, רוב קטעי הסדרה נפתחו ונסגרו כשהתמונה הראשונה של הסצנה הוקפאה באפקט צבעוני שדימה ציור בצבעי מים.
מייקל
{{פירושונים|
תרופיתקוס ברומטי
קוף זה היה גדול בהרבה מקרובו ודמה לבבון, אך היה גדול יותר והזכרים הגדולים הגיעו למשקל 43.8 קילוגרם בממוצע, גדול בהרבה מבבון זנוב מודרני. בדומה לפרימטים רבים הוא היה בעל דו-צורתיות זוויגית והזכרים היו כבדים יותר מהנקבות, ואולי גם צבעוניים מהם. קוף זה כנראה נע על ארבע רגליים עם כפותיו הגדולות. הלסתות הכילו ניבים גדולים ובולטים כמו של מנדריל, שכנראה נועדו לתצוגה ולהרתעת יריבים וטורפים, אך לא לאכילת בשר. הוא ניזון בעיקר מעלים, אך באמצעות שרירי הלסת החזקים היה יכול גם לפצח אגוזים בעלי קליפה קשה.
פליסיאן דה סוסי
מסעותיו האחרונים
באוקטובר 1863 יצא למסע נוסף, שוב בלוויית משלחת מדעית, לחפירת קברי המלכים וזאת בברכת הסולטאן אבדילאזיז. הוא מצא סרקופג ועליו הכתובת בעברית "צדה מלכתה" ובארמית "צדן מלכתא". כיום סבורים שזהו כינויה של הלני המלכה, אך דה סוסי סבר כי מצא את ארונה של אשת צדקיהו מלך יהודה. לאחר שנמצאו במקום עצמות אדם, העלה עליו את חמת הקהילה היהודית, שפנתה אל אישים כמשה מונטיפיורי, בני משפחת רוטשילד, ואדולף כרמיה, והפעילה קשריה אצל הממשל, והוא נאלץ להפסיק את עבודתו, אך הצליח לשלוח את הארון וממצאים נוספים לצרפת. הממצאים מוצגים כיום במוזיאון הלובר.
באטמן במחסום
עלילה
ילד ישראלי וילד פלסטיני בני שש נפגשים בפקק תנועה ארוך בכניסה לירושלים. בזמן שהוריהם מתווכחים על מקום חנייה, הילדים רבים על בובת באטמן.
תשובות לכמה שאלות
"תשובות למספר שאלות" (באנגלית: Some Answered Questions) הוא ספר שנכתב על ידי עבד אל-בהאא' ומכיל שאלות אותן נשאל על ידי לורה קליפורד ברני, הנוגעות לדת, פילוסופיה ומדע. נושאים בהם עוסקת הדת הבהאית.
יוסי מערבי
יוסי מערבי (נולד ב- 1973) הוא חוקר חדשנות, יזמות וקבלת החלטות, מרצה וסופר ישראלי. הוא משמש כדיקן בית ספר אדלסון ליזמות באוניברסיטת רייכמן.
מחקר
ד"ר מערבי עוסק במחקר בתחומים: קבלת החלטות, ניהול משא ומתן, יצירתיות, יזמות וחדשנות. הוא מתמקד במחקר סביב הצעות ראשונות במשא ומתן, חדשנות, יזמות וכן, חקר מתודולוגיות חדשניות ללימוד יזמות. מאמריו התפרסמו בין היתר בכתבי העת: Public Health ,Journal of Personality and Social Psychology, Review of Managerial Science, Personality and Individual Differences, ו- Judgment and Decision Making.
סמטקס
הרכב, ייצור ושימוש
הייצוא נחלש לאחר שהחומר קנה לעצמו מוניטין מפוקפק כנשק טרור. בשנת 2001 יוצרו כבר רק 10 טונות לשנה, כמעט כולן לשימוש מקומי בלבד. החל משנת 2002 מפקחת ממשלת צ'כיה באופן הדוק על כל מכירותיה של חברת Explosia.
חומר הנפץ סמטקס זכה לאזכורים רבים בספרות, בקולנוע ובמשחקי המחשב בשל ה"הילה" שנקשרה לו כהרסני במיוחד וקשה לגילוי. נכון ל-2007 הסמטקס מיוצר בברנו, צ'כיה.
לאדינו
היסטוריה
מקורה של הלאדינו בניב קסטיליאני של הספרדית במאה ה-15, שבו דיברו יהודי ספרד. הם שילבו בשפה המקומית גם יסודות בעברית ובארמית. אחרי גירוש יהודי ספרד ב-1492, והגירתם לרחבי האימפריה העות'מאנית, הפכה הלאדינו לשפה יהודית נפרדת, שדוברה בעיקר על ידי יהודי אנטוליה וחבל הבלקן, לרבות ולאכיה. גם בקרב יהדות מצרים, ארץ ישראל, תוניסיה ומרוקו היו דוברי לאדינו (לאחרונים היה ניב מיוחד של השפה בשם חכיתיה), אך לרוב המגורשים שהיגרו לחלקיה הערביים של האימפריה העות'מאנית עברו לדבר בערבית יהודית על ניביה השונים, בדומה ליהודים שחיו שם קודם לכן, ולא שימרו את הלאדינו.
מורפולוגיה
מערכת הכינויים דומה לזו של הקסטליאנית במספר הבדלים. לא קיים כינוי הגוף "usted" שהתפתח בספרדית מאוחר יותר, ולשם הבעת כבוד משתמשים הדוברים ב-"sinyor". כמו כן, נשתמרו בשפה הכינוי הרומז האיברי הארכאי "dito" ואילו הכינויים הרומזים ה"רחוקים" "eso/a", "aquel/la" נעלמו מן השפה. מערכת הפועל בלאדינו עברה מספר יישורי מערכת ביחס לקסטליאנית, כך למשל בפעלים עם דיפתונגים ניתן לראות דיפתונג בכל נטיית הגוף (למשל: puedo - pueder), או היעדרו בכל נטיית הגוף kero - keresh. נטיית האימפרפקט מסומנן על ידי הסופית "va-" בכל שלוש קבוצות הפועל (ר' מערכת הפועל הספרדית. יש נטייה להשתמש בצורות פועל שאינן מורכבות (פרפקט) בזמני העבר ואילו בצורות מורכבות בעתיד ("ir a infinitivo"). בצורת האימפרפקט הסוביונקטיב, הצורן בשימוש הוא "ase-" (על נטיותיו) בלבד.
ספרות בלאדינו
ספרות הלאדינו התפתחה כבר בספרד, במיוחד תורגמה ללאדינו ספרות תורנית, מקרא וליטורגיה. אחרי גירוש ספרד, המשיכו בתרגומים אלה ביתר שאת. בנוסף לתרגומי התנ"ך, תורגמו גם ספרי תפילה, ספרי הלכה כגון "שולחן ערוך" (שגם מקורו העברי מכיל מספר לעזים בלאדינו) וספרי הגות ומוסר כגון "שבט מוסר", מאת ר' אליהו הכהן מאיזמיר. היצירה המרכזית והבולטת שנכתבה בלאדינו היא "מעם לועז" - ילקוט מדרשים ופירושים על התורה, מפעל בו החל ר' יעקב כולי.
הספרות החילונית התאפיינה ברומנסות, בלדות עממיות שנמסרו בעל־פה. בסוף המאה ה-19 הרבו לתרגם ללאדינו מספרות העולם, בייחוד מצרפתית. כמו כן נכתבו ספרים בענייני היסטוריה ומדע, ביניהם "לה איסטורייה ג'ודיאה אוניב'ירסאל" (תולדות ישראל בעולם כולו) ב-13 כרכים, מאת ר' חיים יצחק שאקי אב"ד באיסטנבול. בתקופה זו פעלה גם קבוצת מחזאים שהרבו לתאר את ההווי היהודי ודמויות יהודיות מן העבר. אליה קרמונה ואלכסנדר בן-גיאת, נחשבים בין הסופרים הבולטים בלאדינו בעת החדשה.
כנס לאדינו
החל מ-2002 מתקיים מדי שנה כנס של דוברי לאדינו הנקרא "Dias De Leche I Miel" שפירושו "ימי חלב ודבש". הכנס מתקיים בים המלח במהלך שלושה ימים ומאורגן על ידי "העמותה לקידום מורשת תרבות הלאדינו חיפה והצפון". הכנס התקיים לראשונה ביוזמת אברהם מונסון, בן למשפחה סלוניקאית, ממייסדי העמותה לקידום תרבות הלאדינו ולשעבר נשיא לשכת הבונים החופשיים בחיפה. הכנס קיבל גם את חסותו של הנשיא המנוח יצחק נבון. דבר קיום הכנס התפרסם בעולם כולו ומגיעים אליו דוברי לאדינו ממדינות רבות בעולם, וגם משתתפים שאינם דוברים את השפה.
המרכז העירוני לקהילה הגאה
פעילות
המרכז מוביל את אירועי הגאווה בתל אביב, ומשמש בית לכמה מארגוני הקהילה הגאה בישראל בהם, חוש"ן - חינוך ושינוי, איגי - ארגון נוער גאה ומעברים.
שייקו קויאטה
קריירה בינלאומית
בצעירותו, קויאטה שיחק בנבחרות הצעירות של סנגל.
חיים אישיים
קויאטה הוא מוסלמי אדוק שמקיים את מצוות החג' מדי שנה לעלות לעיר מכה. דווח בתקשורת בסנגל שהוא נשוי לשתי נשים.
סדרן סחורה
סדרן סחורה הוא אדם שעובד בחנות ואחראי על העברת מוצרים מהמחסן לחנות וסידורם במדפים. כאשר נדרש סימון מחירים על-גבי המוצרים, עוסק סדרן הסחורה גם במשימה זו.
אלכס זילוני
ביוגרפיה
ב-19 בפברואר 2021, בגיל 105, העניק לו הרמטכ"ל, רב-אלוף אביב כוכבי, דרגת אלוף-משנה, כאות הוקרה על פעילותו למען צה"ל ומדינת ישראל.
אברהם חפוטא
ביוגרפיה
בגיל 14 נלקח על ידי הרב אברהם קלמנוביץ, יחד עם נערים מצטיינים נוספים, ללמוד בישיבת מיר שבארצות הברית. בכניסתו לישיבה נבחן על חמישים דפי גמרא מילה במילה. לאחר זמן קצר עבר לישראל ולמד בישיבת פוניבז'. לאחר מכן למד תקופה קצרה בישיבת פורת יוסף, שם הוסמך לרבנות על ידי הרב עזרא עטייה. בהמשך עבר לישיבת באר יעקב, שם למד חמש שנים, עד שנתבקש לשמש כראש ישיבת הרמב"ם על פי עצת החזון איש. בעת לימודיו בבאר יעקב זכה בפרס משרד הדתות לבני ישיבות מצטיינים לשנת ה'תשי"ג.
קילט
קילט (בסקוטית: kilt) הוא לבוש סקוטי מסורתי הקיים בצורות מודרניות ומסורתיות שונות, הכוללות את הלבוש הסקוטי המודרני, הלבוש הסקוטי ההיסטורי (ראו ההיסטוריה של הקילט), קילטים לאומיים אחרים כמו הקילט האירי או הוולשי וחצאיות של מדי בית ספר.
"הקילט הקטן" או "הקילט להליכה"
לפי מכתב שנשלח בשנת 1785 ל"מגזין אדינבורו", הלבוש לו אנחנו קוראים כיום "קילט" הומצא בסביבות שנת 1720 על ידי תומאס ראולינסון, קווייקר מלנקשייר, שעיצב את הקילט לאנשי הרמה שעבדו במפעל הפחם החדש שלו ביערות צפון סקוטלנד. הקילט הגדול נחשב ללא נוח לעבודה בכריתת עצים ולכן ראולינסון לקח אותו לתופר במטרה שיהפוך אותו ליותר פרקטי. התופר פשוט חתך את הקילט לשניים. ראולינסון היה כל כך מרוצה מהתוצאה שהוא התחיל ללבוש את הקילט החדש בעצמו, ולאחר זמן קצר העמיתים הסקוטים שלו, שבט מקדונל, לבשו אותו גם הם.
שימוש צבאי
יחידות סקוטיות רבות לבשו קילטים בקרבות במהלך מלחמת העולם הראשונה. הטקטיקות האכזריות של חטיבת הרמה המלכותית העניקו לחייליה את הכינוי "גברות מגיהנום" מהצבא הגרמני שנלחם נגדה בשוחות. השימוש האחרון שנעשה בקילט במהלך קרבות היה בתחילת מלחמת העולם השנייה.
גורדון גריינג'ר
מלחמת האזרחים
גריינג'ר התפרסם בזכות פעולותיו בפיקוד על קורפוס המילואים בזמן קרב צ'יקמוגה: ביום השני לקרב, ב-20 בספטמבר 1863, הוא תגבר ללא פקודה את הקורפוס ה-14 של ג'ורג' תומאס בסנודגראס היל. תגבורת זו עיכבה את התקדמות כוחות צבא הקונפדרציה עד לרדת החשיכה, אפשרה את נסיגתו המאורגנת של הקורפוס וסייעה בהענקת הכינוי "סלע צ'יקמוגה" לתומס. על חלקו בקרב זכה גריינג'ר בדרגת כבוד של לוטננט קולונל בצבא ארצות הברית.
על אף הצלחותיו, סגנונו הכנה והישיר מנע מגריינג'ר לקבל תפקידי פיקוד חשובים נוספים. הוא החל לפקד על דיוויזיה במערב מיסיסיפי ב-30 ביוני 1864 ונשלח לשרת בפיקוד המרחבי של אזור המפרץ, שתחת אחריותו היו אזור דרום אלבמה ומערב פלורידה, שם פיקד על כוחות היבשה במהלך כיבוש פורט גיינס ופורט מורגן, בשיתוף עם צי האיחוד שניצח במקביל בקרב מפרץ מוביל. גריינג'ר התמנה לראש הפיקוד המרחבי של אזור המפרץ ב-12 בספטמבר 1864 ולאחר מכן פיקד על הקורפוס ה-13 במהלך קרב פורט בלייקלי ב-9 באפריל 1865, שהוביל לכניעתה של מוביל, אלבמה, ב-12 באפריל.
עיניים כאלה
אודות הסרט
זהו סרט מינימליסטי העוסק במערכת היחסים בין נער שמעצב את הגבריות שלו, לבין אביו המהווה עבורו מודל גברי. עלילת הסרט מתרחשת בפריפריה והוא צולם בבית שמש ובקריית גת.
טנזור
במשוואות פיזיקליות אי אפשר לסכום או לחסר בין גדלים המיוצגים על ידי טנזורים מדרגות שונות, כך למשל לא ניתן לחבר וקטור עם מטריצה - פעולה כזאת אינה מוגדרת ואין לה משמעות.
רקע
צורת הסימון פותחה בסביבות 1890 על ידי ג'ורג'ו ריצ'י-קורבסטרו תחת הכותרת "גאומטריה דיפרנציאלית אבסולוטית" ונעשתה נגישה למתמטיקאים רבים הודות לפרסום הטקסט הקלאסי "החשבון הדיפרנציאלי האבסולוטי" של טוליו לוי-צ'יויטה בשנת 1900. החשבון הטנזורי השיג הכרה רחבה יותר עם הופעתה של תורת היחסות הכללית של אלברט איינשטיין, בסביבות שנת 1915. היחסות הכללית מנוסחת כולה בשפה טנזורית אותה למד איינשטיין מלוי-צ'יויטה עצמו. טנזורים משמשים בשדות נוספים בפיזיקה, כמו טנזור המאמצים במכניקת הרצף או טנזור האינרציה במכניקה, למשל.
נשים לב כי המילה "טנזור" לעיתים מופיעה כקיצור לשדה טנזורי, שהוא ערך טנזורי המוגדר בכל נקודה ביריעה. על מנת להבין שדות טנזוריים, יש להבין קודם לכן את העקרונות הבסיסיים של טנזורים.
הגישה המודרנית
זוהי הגישה המתמטית הרגילה, הכוללת הגדרת מרחבים וקטוריים מסוימים ללא קביעת כל מערכת קואורדינטות עד להצגת הבסיסים כשנדרש. וקטורים קו-וריאנטיים, למשל, ניתנים לתיאור גם כאלמנטים במרחב הדואלי (זהו מרחב הפונקציונלים הליניאריים מעל המרחב הווקטורי) לווקטורים הקונטרה-וריאנטיים.
הגישה המודרנית מתייחסת לטנזורים בראש ובראשונה כעצמים מופשטים, המבטאים סוג מוגדר של מושג מולטי-ליניארי. תכונותיהם המדויקות ניתנות לגזירה מהגדרותיהם, כהעתקות ליניאריות וכללי העבודה עם טנזורים עולים כהרחבה מאלגברה ליניארית לאלגברה מולטי-ליניארית. טיפול זה החליף באופן גורף את הגישה הקלאסית לאחר שזו סיפקה מניע בסיסי למושג וקטור. ניתן לומר כי 'טנזורים הם רכיבים של מרחב טנזורי כלשהו'.
הטנזור כגודל אינווריאנטי
מנקודת ראות מופשטת, הווקטור בנקודה a הוא מעין "חץ" שקיים במרחב המשיק של a וקיים ללא תלות במערכת הקואורדינטות בה מתארים אותו. לא משנה באיזה צורה נתאר את הווקטור, החץ יישאר אותו חץ. בשפה מקצועית אנו אומרים שהווקטור הוא בעצם גודל אינווריאנטי תחת שינוי קואורדינטות.
כללים מעשיים
טנזור מדרגה 1 הוא בעצם וקטור העובר התמרת קואורדינטות (שינוי מערכת ייחוס) מ-x ל-'x באופן הבא הגודל השמאלי נקרא "טנזור קונטרה-וריאנטי" ואילו הימני נקרא "טנזור קו-ואריאנטי". ההכללה לטנזור מדרגה כלשהי (עם מספר אינדקסים עליונים m ומספר וקטורים תחתונים n) היא מיידית. למשל, עבור טנזור-(1,2) כלל המעבר בין קואורדינטות הוא את שתי הנוסחאות האחרונות יש להבין לפי הסכם הסכימה של איינשטיין בו אינדקס המופיע פעמיים, פעם כעליון ופעם כתחתון, יש לפרש כסכימה על כל ערכי האינדקס:.
דוגמאות
בהנדסה, המאמצים בגוף צפיד או בנוזל מתוארים גם-כן באמצעות טנזור; למעשה, משמעות המילה "טנזור" בלטינית משמעותה שריר המכווץ או מותח איבר זה או אחר, כלומר משרה מתח (tension). אם נבודד אלמנט שטח, החומר בצד אחד של המשטח יפעיל כוח על הצד השני. באופן כללי, כוח זה לא יהיה דווקא ניצב למשטח, אלא יהיה תלוי ליניארית בנטיית המשטח. ניתן לתאר זאת כטנזור-(2,0), או, ליתר דיוק, כשדה טנזורי מסוג-(2,0) משום שהמאמצים עשויים להשתנות מנקודה לנקודה.
למעשה, מושג הטנזור הוא די כללי, ומוחל לגבי כל הדוגמאות הנ"ל; סקלרים ווקטורים הם סוגים מיוחדים של טנזורים. התכונה המבדילה בין סקלר לווקטור, ואת שניהם מגדלים טנזוריים כלליים נוספים הוא מספר האינדקסים הנדרשים לייצוג. מספר זה קרוי הדרגה או הסדר של הטנזור. לכן, סקלרים הם טנזורים מדרגה אפס (ללא כל אינדקסים), וקטורים הם טנזורים מדרגה אחד ומטריצות מדרגה שתיים.
Rolling Papers
רקע
האלבום הגיע למקום השני במצעד הבילבורד 200 בשבוע הראשון לצאתו, כשמכר מעל 197,000 עותקים ברחבי ארצות הברית. הוא הגיע למקום הראשון במצעד הבילבורד בקטגוריית אלבומי ה-R&B וההיפ הופ, ובקטגוריית אלבומי הראפ. ביוני 2011 הגיע האלבום למעמד אלבום זהב בארצות הברית, לאחר שמכר מעל 500,000 עותקים. כרגע, האלבום מכר מעל ל-533,000 עותקים בארצות הברית.
חיים קוק
משפחתו
הרב קוק נשוי לרבנית חיה ולהם תשעה ילדים.
יוסף ברוצ'ינר
חייו
ברוצ'ינר למד משפטים באוניברסיטת יאשי. בתקופת קונגרס ברלין ואחריו לחם למען האמנציפציה של יהודי רומניה ותרם רבות להצגת עמדתם. בעזרת תעודות היסטוריות ניסה להוכיח את קדמוניות היישוב היהודי במרחב הרומני, כדי לסתור את הטענה שהיהודים "זרים". ספרו, Chestiunea israeliţilor români până la 1848 (שאלת היהודים הרומנים עד 1848) כרך א', פורסם ב-1910 והכיל מסמכים רבים, אך לא היה לו המשך. הוא עסק בנושאים היסטוריים נוספים ובין כתביו היו: Chasidismul în România (החסידות ברומניה), Misiunea lui Theodor Herzl (משימתו של תאודור הרצל) ברוצ'ינר היה מראשוני חובבי ציון ותמך בציונות המדינית. בשנים 1876–1878 השתתף במספר קונגרסים בינלאומיים, כנציג יהדות גאלאץ ובמאי 1878 קיבל משימה דיפלומטית בחו"ל מטעם וסילה בויירסקו, שר החוץ של רומניה. ב-1893, בתמיכתו של לסקר קטרג'יו, תכנן את הארגון מחדש של הקהילות היהודיות והכין תוכנית שהוצגה ב-1897 בפני הגופים המחוקקים. הוא היה פעיל בחיים הקהילתיים, במרץ 1896 ארגן בגאלאץ את הכינוס הכללי הראשון של הקהילות היהודית של רומניה. ב-1901 ארגן ביאשי את הכינוס השני של הקהילות ושם נוסד "איחוד הקהילות היהודיות של רומניה", (במקור:"ישראליטיות") שלא שרד זמן רב. בשנת 1906 קיבל אזרחות רומנית.
סופי צדקה
מוזיקה
בשנת 2014 הקימה את הרכב "סופי והבלאדים" (סופי ובני המקום). הרכב מוזיקלי המתבסס על הקשר שבין העברית העתיקה אותה שרו בעם ישראל עוד לפני היציאה לגלות, לעברית המודרנית והערבית אשר מקורם בלב התרבות הישראלית.
חיים אישיים
ב-1997 נישאה צדקה לרוני עזרן, וב-1998 נולדה להם בת. ב-2002 התגרשו השניים.
הסטוג'ס
בשנת 2003 שבו חברי הלהקה להופיע בפני קהל, ואף הוציאו אלבום חדש.
מנסא מוסא הראשון, מלך מאלי
מוסא הראשון נחשב לאיש העשיר ביותר בהיסטוריה. קשה להעריך כיום את עושרו אך הוא נאמד בשיא בכ-400 מיליארד דולר של היום (2022).
אילן היוחסין
ההיסטוריון הערבי בן המאה ה-14 - אבן ח'לדון - ערך כרוניקה על שושלת מלכי מאלי, שהמפורסם בין מלכיה היה מנסא מוסא. הכרוניקה מכילה אילן יוחסין של מלכי מאלי, ומבוססת על עדויות שמיעה ממצרים ומרוקו. אבן ח'לדון מציין שאין לו שום מידע על מה קדם לכך (כנראה בגלל חוסר החשיבות של העניין לתקופה שבה הוא רשם את אילן היוחסין). בכרוניקה, מייסד שושלת קייטה של מלכי מאלי היה סונדיאטה. מוסא היה בנו או נכדו של אבו בכר, אחיו של סונדיאטה. עד לזמנו של מוסא, השושלת עברה בין הגברים של האגף המשפחתי של צאצאי סונדיאטה, ואילו מוסא היה הראשון באגף המשפחתי של אבו בכר שהתמנה למלך. בהיעדרו, בזמן העלייה לרגל, הוא מינה את בנו מוחמד (מנסא מע'א) למלוך במקומו. לבסוף, לאחר מותו (מוסא מת בשנת 1332 או 1337, לפי מקורות שונים) הוא ירש אותו, וזאת למרות הקדימות למלוכה של אחיו סולימאן. באזור גאנה ומאלי הירושה התנהלה לפי אילן היוחסין מצד האב, אולם במאלי של המאה ה-13 וה-14 היו מאבקים תמידיים בין אח המלך לבן המלך על הכתר. כך היה בין האגפים של המייסד של שושלת קאיטה, סונדיאטה, ואחיו אבו בכר, וכן בין יורשי מנסא מוסא לבין אחיו מנסא סולימאן. מוסא היה הראשון מצאצאי אבו בכר שעלה לשלטון לאחר ארבעה דורות של צאצאי סונדיאטה, כאשר הם לא היו חזקים מספיק להחזיק בשלטון. כעבור ארבעה דורות של צאצאי אבו בכר, ניצלו צאצאי סונדיאטה תקופה של חולשה, והחזירו את השלטון לידיהם. בממלכת מאלי, אף על פי שהיו תקופות בהן שלטו אנשי החצר או טוענים לכתר, השלטון תמיד חזר לשושלת קייטה.
דת המלך
במהלך המאה ה-14, כאשר האימפריה של מאלי הייתה בשיאה, מלכי מאלי כמו מוסא ואחרים ראו את עצמם כמוסלמים וכך גם התייחסו אליהם נתיניהם, זרים ומוסלמים ממקומות אחרים. אולם בחינה מדוקדקת מראה שמסורות טרום-אסלאמיות שרדו. יש תיאורים איך מוסא שילב מנהגים מסורתיים לתוך הממלכה המוסלמית שלו. התוצאה היא שתי מערכות דתיות שחיו זו לצד זו. האסלאם שלט בעיקר בעיר, במעמד הסוחרים, ומעמד המלוכה. האזור הכפרי נותר עם הדת המסורתית. המלכים שמרו על דרך האמצע בין ההמון הפגאני והמיעוט המוסלמי. הם התנהגו כמוסלמים במצבים מסוימים, ובאחרים כפגאנים. הם נתנו חסות למלומדים מוסלמים, ומאידך פנו בעת הצורך לכוהנים ומקדשים מסורתיים. בעת ביקורו של מוסא בקהיר, העיר לו אחד מפקידי החצר, ששפחות מין אסורות באסלאם גם למלכים. תחום הנישואים ויחסי המין מחוץ למשפחה היה הרבה יותר חופשי במאלי מאשר באסלאם הרשמי. לפיכך אפשר לראות כי ההשפעה המוסלמית על מוסא לא הכחידה את הדת המסורתית שלו. דת האסלאם הייתה מבחינתו יותר מאשר מצוותיה, היא הייתה כרטיס הכניסה לעולם התרבותי של מזרח הים התיכון.
קשרים דיפלומטיים
בשלהי שלטונו של מוסא, היו יחסים ידידותיים בין מאלי למרוקו, והממלכות החליפו ביניהם שגרירים. היוזמה לכך הגיעה מכיוונו של מנסא מוסא. הסולטן המרוקני, אבו אל-חסן עלי, היה ידוע ביומרה להתחרות עם שליטים חזקים אחרים, וברצון שלו להחליף מתנות עם מלכים אחרים. בגלל שמוסא נחשב כמלך הכי חזק במערב אפריקה, הסולטן אבו אל-חסן ראה יוזמה זאת בעין חיובית. שנים רבות לאחר מותו. סוחרים מרוקאים, ברברים ומצריים הגיעו תדיר למאלי.
בתרבות הפופולרית
בתאריך ה-12 בדצמבר 2019, אף הושמע לראשונה שיר על שמו של השליט, שבוצע על ידי הראפר האמריקאי- "קאליד בי".
יוחנן לוי
ביוגרפיה
יוחנן לוי נולד בשנת 1901 בברלין בירת גרמניה, משחר נעוריו התעניין הן בדברי ימי עם ישראל ובמדעי היהדות, כמו גם בתרבות הקלאסית של העולם היווני והרומי בעת העתיקה, אותם הפך למרכז משנתו האקדמית. למד באוניברסיטת ברלין אצל חוקרים בעלי שם כמו ורנר יגר, אדוארד נורדן, אדוארד מאייר ואולריך פון ויליאמוביץ-מלנדורף , ממנה קיבל את הדוקטורט בשנת 1926. במקביל ללימודיו האוניברסיטאיים, למד בבית המדרש הגבוה לחכמת ישראל בברלין.
פילון האלכסנדרוני
במרכז חקירתו של יוחנן לוי עמדו פילון ותורתו התאולוגית. אליבא דלוי פיתח פילון את תורתו על בסיס תורת הגנוסיס הקדומה. על ידי חיי נזירות וסגפנות מתאחד היסוד האלוהי של האדם עם אלוהים, בתהליך המכונה 'השכרות הפכחת'. בנוסף לכך עסק לוי בהשפעת תורתו של פילון על הנצרות. כתבי פילון נשתמרו בשפה הארמנית, אך בטקסט לא מעובד דיו. לוי למד ארמנית בווינה ויצא בשנת 1929 למסע במזרח הקרוב, ברוסיה וארמניה, מטעם האקדמיה הפרוסית למדעים, לצורך העמקת ידיעותיו. הוא חקר את כתבי פילון במנזר הארמני שבעיר העתיקה בירושלים, והוציא מאמרים רבים על פילון ובהם פירוש ליצירתו, שהתפרסם בשנת 1939, ובכללו תרגום חלקי למקור היווני שאבד.
האי צפון סנטינל
היסטוריה
ניסיונות הגישור עם השבט המבודד החלו כבר בשנת 1967, כשהאנתרופולוג ת״נ פאנדיט ומשלחתו באו לאי מטעם ממשלת הודו וניסו להתחבר עם התושבים. אנשי השבט לא נהגו באלימות אך הבהירו לו שהוא ואנשיו אינם רצויים שם. בחודש מרץ 1970 שוב נפגשה משלחת של פאנדיט עם הסנטינלים, אך גם מפגש זה לא הניב תוצאות. עם זאת, ב־4 בינואר 1991 פנו 67 גברים, נשים וילדים מהשבט לפאנדיט ולקבוצתו, בלי לתקוף אותם – אך עד מהרה נסוגו לתוך היער. ככל הידוע, מאז לא דווח על מפגש פנים אל פנים עם תושב סנטינל.
קרב קמפרדאון
הקרב
הבריטים הגיחו מכיוון צפון-מערב והתקיפו בשני טורים. דנקן, מפקד השייטת הבריטית, הוביל את הטור המזרחי על גבי ספינת הדגל שלו "ונראבל" ותת האדמירל ריצ'רד אונסלו הוביל את הטור המערבי על גבי ספינתו "מונרק". ההתקפה הייתה מהירה כדי למנוע מהספינות ההולנדיות לחמוק מהקרב ולהגיע למים רדודים, שבהם היה להם יתרון בגלל השוקע הנמוך שלהם. דנקן שבר את מבנה הטור העורפי, הניף את האות למרדף הכללי ונתן פקודה לחתור למגע ולנסות ולחצות את קווי האויב. כמה מפקדים בריטיים היססו, בעוד שאחרים הסתערו קדימה.
אסיה
גאוגרפיה
שטחה של אסיה (כולל האיים) הוא 49,694,700 קמ"ר (כשליש מכלל השטח היבשתי של כדור הארץ). המדינות הגדולות והמשפיעות ביבשת, הן רוסיה, הרפובליקה העממית של סין, יפן והודו. ביבשת יש מבנים טופוגרפיים מגוונים, מצד אחד המקום הגבוה בעולם, (הר האוורסט בגובה של כ-8,848 מטר) ומצד שני המקום השני הכי נמוך בעולם (ים המלח כ-417 מטר מתחת לפני הים). מרכז היבשת מאופיין בשרשרת של מדבריות. חמשת הנהרות הארוכים ביותר הם יאנגצה, יניסיי, הנהר הצהוב, אוב-אירטיש, ואמור. עם המחצבים החשובים ביבשת נמנים: נפט, גז טבעי, בדיל, פלטינה וכרום. כשני שלישים מתושבי אסיה עוסקים בחקלאות. הגידולים החקלאיים הנפוצים הם אורז, תמרים, יוטה, סויה, אגוז אדמה (הודו וסין) ותה.
כלכלה
לאחרונה, מעריכים מומחים כי כלכלת סין (ואסיה כולה) תערער על הגמוניית המערב ובראשה ארצות הברית בשל צמיחתה הגבוהה של סין והשילוב ההולך וגובר שלה בכלכלת העולם.
צוות קרב
צוות קרב יבשתי בנוי סביב גדוד (צוות קרב גדודי) או חטיבת (צוות קרב חטיבתי) חי"ר או טנקים, בתוספת כוחות הנדסה קרבית ומצוותים אליו פלוגות וכוחות סיוע אחרים בהתאם למשימה, כך שהוא מסוגל לפעול כיחידה עצמאית בדומה לעוצבה. עוצבה היא יחידה צבאית שיש לה מטה משלה, ומהווה כוח-יסוד בלחימה לפי תפיסת שדה הקרב המשולב.
קאם ג'יגנדה
ביוגרפיה
ג'יגנדה נולד בעיר הנמל טקומה, וושינגטון, בנם של קים וג'יי ג'יגנדה, בעלים משותפים של זיכיון 'הפיצה של רוק'. אחותו קלסי היא מעצבת שיער. לאחר שסיים את לימודיו בתיכון, עבר ללמוד בסנטה מוניקה קולג' בסנטה מוניקה, קליפורניה.
קריירה
בשנת 2010 הופיע בתור הברמן ג'ק מילר בדרמה המוזיקלית "בורלסק" ושיחק בקומדיית הנעורים "באה בקלות" בתור מיקה, החבר של מנהיגת הילדים הדתיים מריאן ברייאנט (אמנדה ביינס).
בשנת 2011 שיחק במותחן הערפדים "המאמין" בתור שריף העיירה עליה פשטו הערפדים, ושיחק בסרט הפשע "הסגת גבול", לצדם של ניקול קידמן וניקולס קייג'.
בשנת 2014 שיחק בדרמת האקשן "בדם ובאש" בדמותו של דרק, בעלה של אווה אותה מגלמת ג'ינה קראנו. בנוסף, שיחק בקומדיה "נשבר לי" כבחור שיום אחד מאבד את איבר מינו וגילה שקיבל חיים משל עצמו. באותה שנה לוהק לתפקיד הפרקליט של העיר צ'ארלסטון בסדרת הדרמה משפטית "פזיזה" של רשת CBS. הסדרה אמנם קיבלה ביקורות מעורבות אך בוטלה לאחר עונה אחת בודדה.
חיים אישיים
לג'יגנדה ובת זוגו דומיניק גיסנדורף ישנם שתי בנות ובן אחד; אוורלי ריי, נולדה באפריל 2009, ראקר ראדלי, נולד בינואר 2013, וארמי הארטלי שנולדה בנובמבר 2015.
סטודנטים למען צדק בפלסטין
האמפשיר קולג'
בפברואר 2009 טענה התנועה כי חבר הנאמנים של המפשייר קולג' במסצ'וסטס החליט על משיכת השקעות מקרן אמריקאית בגין השקעותיה בחברות קטרפילר, יונייטד טכנולוג'יס, תאגיד ITT, מוטורולה וטרקס, אשר הוגדרו כ"קשורות לכיבוש הישראלי בגדה המערבית ובעזה." עצומה של תא SJP היא שהביאה את חבר הנאמנים לבחון מחדש את ההשקעה בקרן, אולם נשיא האמפשיר קולג' הכחיש שלהחלטה הסופית למשוך השקעות מהקרן יש קשר כלשהו לישראל או לסכסוך הישראלי-פלסטיני, והצהיר כי היא התקבלה בגין השקעותיה של הקרן בכ-200 חברות אחרות המעורבות בהפרות אתיות מסוגים שונים.
אוניברסיטת דה-פול
בנובמבר 2010, תבע תא SJP באוניברסיטת דה-פול להסיר את המותג הישראלי "חומוס סברה" ממדפי הקפיטריות באוניברסיטה. האוניברסיטה נענתה לדרישה, אולם ימים ספורים לאחר מכן חזרה בה. דובר האוניברסיטה הצהיר: "במקרה המדובר מכירת 'חומוס סברה' הופסקה בשוגג באופן זמני, עד לדיון בוועדה. המשכנו את המכירה כדי לתקן את הטעות שנעשתה."
בלינדה
בלינדה פרגרין סקול (בספרדית: Belinda Peregrín Schüll; נולדה ב-15 באוגוסט 1989) המוכרת יותר בשמה הפרטי, בלינדה, היא שחקנית, דוגמנית וזמרת-יוצרת מקסיקנית. היא ידועה בתפקידה בטלנובלה המקסיקנית "Cómplices Al Rescate", בתפקידן של התאומות.
קריירה טלוויזיונית
בשנת 2009 כיכבה בטלנובלה "זיקיות" לצדו של אלפונסו הררה, ושנה לאחר מכן התארחה בפרק בסדרה "Mujeres Assesinas" לצד ויליאם לוי.
Carpe Diem
ב-18 באוגוסט 2009, יצא "Sal de Mi Piel" ב-iTunes. ב-27 באוגוסט 2009 פרסמה "EMI" "טלוויסה", "טסטר וידאו" של השיר החדש של בלינדה "Sal de Mi Piel". היא גם הודיעה על השם החדש של האלבום השלישי שלה, "Carpe Diem", שיצא ב-23 במרץ 2010. יומיים לאחר השקתו, האלבום הגיע למעמד זהב במקסיקו, אחרי שנמכרו 30,000 עותקים. הסינגל הראשון של האלבום הוא "Egoísta" שבו בלינדה מארחת את הזמר המקסיקני "Pitbull", אשר פורסם ב-8 בפברואר ברדיו וזכה להצלחה גדולה.
הרפורמציה הפרוטסטנטית
גורמי רקע דמוגרפיים וכלכליים
בעקבות אסונות ומלחמות, גדל אי השוויון הכלכלי והפוליטי באירופה. תוצאותיה של מגפת המוות השחור, שהביאה למותם של כ-50% מתושבי אירופה, עודדו ארגון מחדש של הכלכלה האירופאית ומבנה המעמדות החברתיים והשלטון באירופה. האסונות של המאה ה-14 ותחילת המאה ה-15, יצרו מחסור בכוח עבודה ובכך נתנו דחיפה חזקה לגיוון כלכלי ולחידושים טכנולוגיים (שנועדו להחליף את כוח העבודה) במרכזים העירוניים המתפתחים. הירידה הדרסטית בגודל האוכלוסייה לאחר המוות השחור, הביאה לעלייה בריכוז ההון באזורים העירוניים, וכך ניתן תמריץ למסחר, לתעשייה ולתחומים עירוניים עולים כגון בנקאות, אריגים, כלי נשק (שיצורם עודד בשל מלחמת מאה השנים) וחציבה של ברזל (הודות, בין השאר, לתעשיית הנשק הפורחת).
מהומניזם לפרוטסטנטיזם
הרפורמה המתוסכלת של ההומניסטים, שהתפתחה בעקבות הרנסאנס, הביאה לחוסר סבלנות גובר בקרב הרפורמטורים. ארסמוס ודמויות מאוחרות יותר כמו מרטין לותר ואולריך צווינגלי עלו בעקבות הוויכוח הזה, ותרמו לבסוף לקרע הגדול השני בנצרות המערבית(הראשון היה הקרע המערבי). לרוע מזלה של הכנסייה, המשבר בתאולוגיה שהחל בוויליאם איש אוקאם במאה ה-14 חל יחד עם חוסר שביעות הרצון של הבורגנות. התפוררות היסודות הפילוסופיים של הסכולסטיקה ועליית האסכולה הנומינליסטית לא היוו סימן טוב עבור הכנסייה הממוסדת, שהלגטימיות שלה הייתה מבוססת על היותה מתווכת בין האל לבני האדם. החשיבה החדשה גרסה כי אין דוקטרינה דתית שניתן לתמוך בה על ידי טיעונים פילוסופיים, וכך גרמה למשבר ברעיון של אחדות בין ההיגיון לאמונה, אשר אפיין את מחשבת ימי הביניים כפי שזו סוכמה על ידי תומאס אקווינס.
האנטיקלרקליזם האינטלקטואלי של ההומניזם השפיע רבות על לותר. המעמד הבינוני המשכיל בגרמניה הצפונית, בעיקר הקהילה המשכילה ויושבי הערים, אימצו את החשיבה המחודשת של לותר על הדת, כדי להמשיג את חוסר שביעות הרצון שלהם על פי החשיבה התרבותית החדשה של התקופה. עלייתה של הבורגנות והרצון להפעיל את עסקיה ללא הגבלות מוסדיות או נהגים מסורתיים שעבר זמנם, הגדילו את המשיכה של האינדיבידואליזם ההומניסטי. עבור רבים, המוסדות האפיפיוריים היו קשוחים, במיוחד ביחסם למחיר צודק ולריבית. בצפון, בורגנים ומונרכים היו מאוחדים בתסכולם מכך שמסים ששילמו האזרחים לא הגיעו למדינתם אלא לאפיפיור באיטליה.
הפרלמנט האירופי
מפלגות
הרוב (482 מושבים):
משכנים
על-פי ההסכמים של האיחוד, מושבו הרשמי של הפרלמנט הוא בשטרסבורג (צרפת), וחברי הפרלמנט נדרשים להתכנס בו לפחות 12 פעמים בשנה ולערוך בו את כל ההצבעות ברמת המליאה. משכן הפרלמנט בשטרסבורג הוא בניין לואיז וייס (Immeuble Louise Weiss). כינוסי מליאה אחרים ועבודת הוועדות מתבצעים ב"מרחב לאופולד" (Espace Léopold), קומפלקס מבנים של הפרלמנט בבריסל (בלגיה). הקומפלקס כולל את בניין פול-אנרי ספאק (Paul-Henri Spaak building) המשמש כמשכן השני של הפרלמנט האירופי, ובניינים אחרים המשמשים בין היתר את ועדות הפרלמנט. עם גדילת מרכזיותה של בריסל באיחוד האירופי, עברה גם מרבית העבודה הפרלמנטרית, מלבד זו שמחויבת להתבצע בשטרסבורג, למרחב לאופולד. כינוסים של מזכירות הפרלמנט האירופי (הגוף המנהלתי של הפרלמנט, המעסיק יותר מ-4,000 עובדים) נערכים במספר בניינים של האיחוד בעיר לוקסמבורג (לוקסמבורג).
מייק ניקולס
פרסי אוסקר
5 מועמדויות, זכייה אחת:
פרסי טוני
13 מועמדויות: 9 כבמאי מחזה, 2 כבמאי מחזמר, 2 כמפיק - 7 זכיות:
שרית חדד בקיסריה, מרוץ החיים 2009
שרית חדד בקיסריה מרוץ החיים - 2009 הוא אלבומה ה-19 של שרית חדד. אלבום זה הוא מתוך הופעה חיה בקיסריה, זהו אלבום הופעה השני של שרית חדד והראשון מקיסריה.
המכונה של הגרוב
הפקה
השיר הראשון באלבום, "לא מוותר", מציג היטב אחת הבעיות של יוצרי מוזיקה בישראל. השיר מתאר את הרצון ליצור ולהתקבל באהדה ובהצלחה אצל הקהל הרחב, יחד עם ההתמודדות עם תעשיית המוזיקה השואפת קודם כל לרווחים והצלחה עסקית. השיר רומז על תרומתו של בית ההפקות "לבנטיני" להצלחתה של "הדג נחש" אל מול חברות אחרות שלא האמינו במוזיקה שיוצרת הלהקה. השיר "אף אחד" מצטט (בתרגום לעברית) בפזמון שלו את שירו של פיט סיגר "If I Had a Hammer".
ארמון הקרמלין הגדול
היסטוריה
המתכנן הראשי של הארמון היה קונסטנטין טון. וכן השתתפו בתכנון האדריכלים ניקולאי צ'צ'גוב, פיודור ריכטר, פיוטר גרסימוב, ולדימיר בקריוב ואחרים. בין מעצבי הפנים של הארמון נמנו פיטור קלודט ופיודור סולנצב ואיוואן ויטלי. המבנה נבנה בסגנון המשלב את סגנון הרנסאנס עם הסגנון הרוסי.
איינו
היסטוריה
במאה ה-18 נמנו 80,000 בני איינו. בשנת 1868 נמנו 15,000 בני איינו באי הוקאידו, 2,000 בסחלין וכ-100 באיים הקוריליים.
הקלטות אחרונות
רקע
ב־2011 יצאה מהדורה חדשה, לרגל יום הולדתה ה־40.
בגט
הבגט הוא תולדה של לחם שפותח בווינה באמצע המאה ה-19, כאשר הוכנסו לראשונה לשימוש תנורי הקיטור, שאיפשרו את אפיית הקרום הפריך עם התוך הלבן המחורר, המאפיינים את הבגט גם כיום. החל מאוקטובר 1920 נמנע מהאופים הוינאים על פי חוק לעבוד לפני 4:00 בבוקר, כך שלא היה להם מספיק זמן לאפות את הלחם המסורתי, העגול לעיתים, עד שעת ארוחת הבוקר. הבגט הצנום פתר את הבעיה, בהיותו מהיר יותר להכנה ולאפייה.
Starless and Bible Black
Starless and Bible Black (בתרגום חופשי לעברית: ללא כוכבים ושחור תנ"כי) הוא אלבום על ידי להקת הרוק המתקדם, קינג קרימזון. רוב השירים בעלי המילים עוסקים בסאטירה אודות הסיאוב והחומרנות בחברה. יוצא מן הכלל, הן במילים והן במלודיה הוא השיר הלירי, The Night Watch.
צעצוע של סיפור (זיכיון)
צעצוע של סיפור (באנגלית: Toy Story) היא זיכיון של חברת וולט דיסני ופיקסאר, המבוסס על סדרת סרטי הנפשה ממוחשבת שהחלה בשנת 1995 עם הסרט "צעצוע של סיפור", שהופק על ידי פיקסאר והופץ על ידי דיסני. הזיכיון מבוסס על קונספט האנשה, על פיו לכל הצעצועים יש תודעה והם מנהלים חיים סודיים, ללא ידיעתם של בני האדם; הסרטים מתמקדים בקבוצה מגוונת של צעצועים, שבה חברים בין היתר הבוקר שריף וודי ומגן החלל באז שנות-אור. בכל אחד מסרטי הסדרה יוצאים הצעצועים באופן מפתיע להרפתקה חדשה, המאלצת אותם לעמוד בפני אתגרים שונים.
צעצוע של סיפור
לאחר זמן מה, כל הצעצועים התגנבו לביתו של שכנו של אנדי, ילד מרושע המכונה סיד, ששנא צעצועים. סיד תפס את הצעצועים בביתו, והתחיל להתעלל בהם. העינוי שסיד העביר אותם יכול היה להרוס את הצעצועים. בזמן העינוי, וודי ובאז הבינו שאם הם לא יתחברו הם ייהרסו. וודי ובאז הגנו אחד על השני, ובעזרת עבודת הצוות הם הצליחו לברוח מביתו של סיד.
צעצוע של סיפור 2
הסיפור מתחיל כשאנדי קרע בטעות את ידו של וודי. וודי הונח על המדף, ופגש את הצעצוע דמוי הפינגווין, ויזי, שנחבל גם הוא. אמו של אנדי תכננה למכור את ויזי. כשהאם לקחה את ויזי למכירה, וודי ובאסטר כלבו של אנדי, רדפו אחריה כדי להציל את ויזי. הם חטפו אותו, וכך הצילו אותו.
מאוחר יותר, אל מקויגן, אספן צעצועים, חטף את וודי לחנות שלו: "חוות הצעצועים של אל". באז ושאר הצעצועים יצאו להציל את וודי, ולהחזיר אותו לביתו של אנדי. בחוות הצעצועים וודי פגש צעצוע בדמות בוקרת בשם ג'סי, וצעצוע נדיר בשם פיט, דמוי כורה זהב. ג'סי שכנעה את וודי לטוס יחד איתם ליפן, ולהיות שם פריט בתצוגה במוזיאון, ווודי מסכים.
הסרט הכניס $485,015,179.
צעצוע של סיפור 3
הסיפור מתחיל לאחר שאנדי התבגר, ועמד להתחיל את לימודיו בקולג'. אנדי החליט לקחת את וודי, אליו הוא נקשר רגשית, לקולג', ולהשאיר את שאר הצעצועים בעליית הגג. אנדי נסע לקולג', ושכח את וודי בעליית הגג עם שאר הצעצועים. אמו של אנדי זרקה את כל הצעצועים לזבל. הצעצועים מגיעים מהזבל לגן ילדים, ומקווים ששם הם ימצאו ילדים שישחקו בהם.
צעצוע של סיפור 4
הסרט האחרון בסדרת סרטי "צעצוע של סיפור". עלילת הסרט מתרחשת כמה שנים לאחר סיום הסרט הקודם, בו אנדי נתן את כל הצעצועים שלו לבוני. נראה שהצעצועים כבר רגילים לחייהם עם בוני ומסתדרים כמו שהסתדרו אצל אנדי. אולם הם נתקלים בבעיה כאשר בוני מגיעה לגן החובה, ושריף וודי דואג לה ונכנס לתיק שלה כדי לעזור לה ביומה הראשון בגן. וודי עוזר לבוני לעבור את היום מבלי שבוני תגלה שהוא שם, ובעזרתו בוני יוצרת צעצוע חדש בשיעור המלאכה, בשם פורקי (בעברית: מזלגוני). פורקי הופך לצעצוע האהוב על בוני, אך מסרב להאמין שהוא צעצוע, ואילו הצעצועים האחרים מנסים לגרום לו להבין איך להיות צעצוע. כאשר בוני ומשפחתה יוצאים להרפתקה בכביש, פורקי ברח ווודי רץ להציל אותו, דבר אשר גרם להם להתפצל מהחבורה ליד עיר קטנה. כאשר באז והחבורה מנסים למצוא את וודי, וודי נכנס לחנות עתיקות ופוגש את חברתו הוותיקה בו-פיפ יחד עם עוד צעצועים אבודים, והיא מראה לו מחדש איך זה להיות באמת צעצוע.
שנות אור
הסרט מספר את סיפורו של באז שנות-אור טייס החלל האנושי אשר היווה את ההשראה לצעצוע מסדרת סרטי צעצוע של סיפור.
Toy Story Treats
בשנת 1996, בעקבות הצלחת הסרט "צעצוע של סיפור", שודרה סדרה של מספר סרטונים קצרים המבוססים על הסרט ברצועת "ABC Saturday Morning".
פייטרו בוסלי
ביוגרפיה
הוא גם לקח חלק בקמפיינים של אברקרומבי אנד פיץ' וחברת הכושר "Equinox Fitness".
הכלה (פסיכולוגיה)
הכלה על-פי ביון
ביון הרחיב את המושג "הזדהות השלכתית" בהמשך לעבודתה של מלאני קליין והגדיר מושג זה כהשלכת חלקים של העצמי או של האובייקט הפנימי באופן ישיר אל תוך האובייקט החיצוני. ביון טען כי "הזדהות השלכתית" היא דרך תקשורת בה מושלכים תכנים שהתינוק לא יכול לשאת אל האם ומאפשר לה לשאת אותם בעבורו. התינוק בתחילת חייו חווה מגוון חוויות מקוטעות ולא שלמות תחושות ורגשות שאינן מעובדות ואינן מוכרות מה שיוצר איום על התינוק ולכן הוא משליכם אל האם, קיימת חשיבות רבה לדמות המטפלת המכילה את הגירויים הנפשיים המושלכים על ידי התינוק, כזו שאינה מוצפת או מתפרקת מן התכנים המאיימים הללו.
בריאות ופתולוגיה על-פי ביון
השלישית היא מערכת יחסים פרזיטית הקשורה בניצול והרס המיכל. במקרה כזה האם "נהרסת מההשלכה" - נכנסת בעצמה לחרדה ולא מסוגלת להתארגן, ואז התינוק נחשף לא רק לחרדתו שלו אלא גם לעוצמות חרדותיה, כך שחרדתו מוחרפת, הצורך שלו בהשלכה גובר, עד פסיכוטיות.
הכלה בטיפול
תהליך זה מתרחש גם בטיפול, על המטפל לבצע את תפקידה של האם על מנת להכיל ולעזור למטופל המשליך את תכניו כמו התינוק ביחסי מכיל-מוכל. יחסים אלו נבנים כאשר למרות התכנים המאיימים אותם משליך המטופל על המטפל, המטפל נשאר שם, מקשיב לקושי ומלמד אותו שהחוויה שלו היא לא משהו שלא ניתן לשאת, ניתן להתבונן ולדבר על התחושות הללו, וכך המטפל הופך את החוויה המאיימת של המטופל לכזאת שניתן ורצוי לדבר עליה ולנסות להבין אותה. פעמים רבות במהלך הפגישות, המטופל גם הוא יוכל לפתח מיכל בו הוא יהיה מסוגל להכיל את חוויותיו המאיימות.
ישנם היבטים בטיפול שאינם מפורשים והם משמשים כתמיכה בטיפול כמו "הכלה". היכולת שנדרשת מהמטפל היא להיות נוכח, מכיל וקשוב גם כשעולים קשיים בהעברה. למשל, הזדהות השלכתית במקרה כזה על המטפל לשמש כמיכל בעבור המטופל. על המטפל להמשיך להחזיק את הקשר גם כאשר הקשר עצמו מותקף, למשל, לשרוד את התוקפנות של המטופל ("התקפה על החיבורים"). אלו הרגעים בהם המטפל נמדד וייתכן גם כי אלו הרגעים אשר ייצרו את נקודת המפנה בטיפול.
מה בין הכלה והחזקה
החזקה
תפקידה של הכנסייה הקתולית בתרבות המערבית
ההשפעה התרבותית של הכנסייה הקתולית על העולם המערבי רבה. פסטיבלים כמו חג הפסחא וחג המולד נחגגים כמו חגים אוניברסליים; הלוח הגרגוריאני שהונהג על ידי האפיפיור גרגוריוס ה-13, הוא הלוח שמשמש ברובן המכריע של מדינות העולם לקביעת מועדים "אזרחיים", ובספירת הנוצרים השיטה לפיה נספרות שנים יחסית לשנת לידתו המשוערת של ישו.
המשימה המיוחדת של דוג
עלילת הסרט מתרחשת במהלך מאורעות "למעלה", כאשר הופק סרט נוסף שמתרחש במהלך אירועיו אשר נקרא "ג'ורג' ואיי. ג'יי.".
סנדרה קים
סנדרה קים (בבלגית: Sandra Kim; נולדה בשם סנדרה קלדרון (Sandra Caldarone) ב-15 באוקטובר 1972) היא זמרת בלגית, שייצגה את ארצה באירוויזיון 1986 שנערך בנורווגיה וזכתה במקום הראשון.
ביוגרפיה
ב-2005 הופיעה בשיר היובל באירוויזיון, וביצעה את השיר "Non ho l'età" שזכה באירוויזיון 1964.